Festa gastronómica - Wikipedia

# Festa gastronómica

### Na Galipedia, a wikipedia en galego.

Galicia é ben coñecida na Península Ibérica polo seu bo comer e moitas das súas festas teñen esta motivación. As festas de exaltación gastronómica foron fomentadas co réxime franquista tras pasaren os efectos de racionamento da guerra civil española, e mesmo se declararon algunhas de interese turístico nacional (a do pemento da Arnoia ou a do polbo do Carballiño). A Xunta de Galicia seguiu con esta política e popularizáronse festas coma a do cocido de Lalín. É tal a cantidade de festas que a tradición popular di que non hai parroquias sen a súa festa gastronómica (o cal non é certo) e que non hai día sen festa gastronómica nalgún lugar de Galicia (o cal probablemente si é verdade).

## [editar] Primeiro trimestre

DATA | PRODUTO | CONCELLO | PROVINCIA
4 de febreiro | Chourizo | Vila de Cruces | Pontevedra
Domingo anterior ó antroido | Cocido Galego | Lalín | Pontevedra
Domingo de antroido | Androia ou botelo | Viana do Bolo | Ourense
Domingo de antroido | Grelos | As Pontes de García Rodríguez | A Coruña
Febreiro (variable) | Queixo de tetilla | Antas de Ulla | Lugo

## [editar] Segundo trimestre

Domingo da piñata | Filloa | Lestedo, Boqueixón | A Coruña
Primeiro domingo de marzo | Queixo de tetilla | Arzúa | A Coruña.
Terceiro domingo de marzo | Queixo de tetilla | Friol | Lugo
Ultimo domingo de marzo | Caldo galego | Mourente (Pontevedra) | Pontevedra.
Marzo (variable) | Orella de porco | Sales (Vedra) | A Coruña.
Marzo ou maio (variable) | Augardente da Ulla | Ribadulla (Vedra) | A Coruña.
Marzo ou abril (variable) | Viño de Amandi, da Ribera Sacra | Chantada e Quiroga | Lugo.
Ultimo sábado de abril | Cogumelo | Ordes | A Coruña
De finais de abril a comezos de maio | Viño do Ribeiro | Ribadavia | Ourense
Durante o mes de Abril (variable) | Lamprea | Arbo | Pontevedra
Véspera de San Lázaro | Lamprea | Pontecesures | Pontevedra
Semana Santa | Viño do Rosal (dentro do Rias Baixas) | O Rosal | Pontevedra.
Sábado Santo | Empanada de Lamprea | Padrón | A Coruña
Domingo de Pascua | Rosquilla | Abades (Silleda) | Pontevedra.
Domingo de Pascua | Ostras | Arcade (Soutomaior) | Pontevedra
Domingo de Pascua | Auguardente | Portomarín | Lugo
Domingo de Pascua | Meixón (cría da anguía) | Tui | Pontevedra
1 de maio | Filloa | Muimenta (Cospeito) | Lugo
1 de maio | Troita | A Pontenova | Lugo.
Segundo domingo de maio | Choco | Redondela | Pontevedra
Terceiro domingo de maio | Salmón | A Estrada | Pontevedra
Terceiro domingo de maio | Melindres | Melide | A Coruña.
Ultimo domingo de maio | Galo de Curral | Vila de Cruces | Pontevedra
Ultimo domingo de maio | Festa da troita | Ponte Caldelas | Pontevedra
Primeira fin de semana xuño | Viño tinto do Salnés | Barrantes (Ribadumia) | Pontevedra
Segunda fin de semana xuño | Cereixa | Beade (Vigo) | Pontevedra.
Ultimo sábado de xuño | Roscón de xema | A Guarda | Pontevedra.
Primeiro domingo de maio | Troita | Oroso | A Coruña.

No entanto, as celebracións concéntranse nos meses intermedios do ano debido a que no hemisferio norte é verán. Inda que pareza estraño, os emigrantes galegos en América do sur que buscan recuperar os seus costumes realízanas contra fin de ano. En realidade non se trata de xuntarse para comer, senón de comer para xuntarse. Na actualidade, coa crecente urbanización de Galicia, as festas gastronómicas non son máis ca unha substitución (ás veces un remedo mal logrado) das romerías que levan xuntando ás parroquias veciñas durante séculos. Xa nas cantigas de amigo da época medieval aparecían as xuntanzas nun subxénero específico: a cantiga de romería. Esta tradición está tan arraizada na sociedade galega que mesmo no proceso de aculturación actual vive nun esplendor que xa desexarían outros fenómenos tradicionais.

## [editar] Terceiro trimestre

DATA | PRODUTO | CONCELLO | PROVINCIA
Primeiro sábado de xullo | Percebe de Roncudo | Corme (Ponteceso) | A Coruña.
Primeiro domingo de xullo | Rosquilla | Gondomar | Pontevedra
Día de San Cristovo. O 9 de xullo | Callos | Carnés Vimianzo | A Coruña
Día de San Benito (11 de xullo) | Pan de Cea | Cea | Ourense
Domingo máis próximo ó 11 de xullo | Callos | Mosteiro (Meis) | Pontevedra
Domingo anterior ó 16 de xullo | Ameixa (marisco) | Carril (Vilagarcía de Arousa) | Pontevedra
16 de xullo | Sardiña | Cortegada (Silleda) | Pontevedra.
25 de xullo, día de Santiago Apóstolo | Xouba | Rianxo | Pontevedra.
25 de xullo, día de Santiago Apóstolo | Churrasco | O Covelo | Pontevedra
Ultimo domingo de xullo | Carneiro ó espeto | Moraña | Pontevedra.
Primeiro venres de agosto | Tortilla | Laro (Silleda) | Pontevedra
Primeiro sábado de agosto | Pemento de Padrón | Herbón (Padrón) | A Coruña
Primeiro domingo de agosto | Viño Albariño Festa do albariño | Cambados | Pontevedra.
Primeiro domingo de agosto | Navalla | Fisterra | A Coruña
Primeiro domingo de agosto | Mexilón | Vilanova de Arousa | Pontevedra,
Primeira fin de semana de agosto | Pemento | A Arnoia | Ourense
Segundo domingo de agosto | Polbo | O Carballiño | Ourense
15 de agosto | Xamón | A Cañiza | Pontevedra
Terceiro sábado de agosto | Empanada | Bandeira (Silleda) | Pontevedra.
Terceiro domingo de agosto | Empanada | Allariz | Ourense
Terceiro domingo de agosto | Augardente do Condado | Sela (Arbo) | Pontevedra.
Terceiro domingo de agosto | Ameixa (marisco) | Campelo (Poio) | Pontevedra.
Agosto | Xurelo | Chaín (Gondomar) | Pontevedra
Sábado despois do 16 de agosto | Queimada A Maruxaina | Cervo | Lugo
18 de agosto | Sardiña | Sada | A Coruña
Ultimo domingo de agosto | Bacoriño á grella | Amil (Moraña) | Pontevedra
Ultimo domingo de agosto | Pan de millo | Cabral (Vigo) | Pontevedra
Ultimo domingo de agosto | Requeixón | A Capela | A Coruña
Ultimo domingo de agosto | Empanada | Noia | A Coruña
Ultimo domingo de agosto | Viño do Condado | Salvaterra do Miño | Pontevedra
Primeira fin de semana de setembro | Polbo | Bueu | Pontevedra
Terceiro domingo de setembro | Pataca | Coristanco | A Coruña
Ultimo domingo de setembro | Anguía | Valga | Pontevedra

Como se pode comprobar, os alimentos exaltados van facéndose cada vez de dixestión máis pesada a medida que vai chegando o inverno: cocido, capón, androia, chourizo,... Isto débese ás esixencias alimentarias do clima, que piden unha comida máis enerxética. Inda así, por moito que pareza que en Galicia (e no norte ibérico en xeral) se comen moitas graxas, as esaxeradas excelencias da chamada dieta mediterránea non evitan que sexa a España verde onde menos obesidade se rexistra.

Asemade tamén van aparecendo nestes meses produtos de tempada, que aparecen especialmente nesta época: queimada (trala vendima), cogumelos, castañas, etc., loxicamente coincidindo coa etapa anual de máxima produción.

## [editar] Cuarto trimestre

DATA | PRODUTO | CONCELLO | PROVINCIA
Segunda fin de semana outubro | Pataca | Coristanco | A Coruña
Segunda semana de outubro | Marisco | O Grove | Pontevedra
Domingo anterior al 9 de outubro | Faba | Lourenzá | Lugo
Ultimo domingo de outubro | Vieira | Bueu | Pontevedra
1 de novembro | Cogumelos | As Pontes de García Rodríguez | A Coruña
11 de novembro | Castañas asadas | Ourense | Ourense
Penúltimo domingo de novembro | Festa do Cabazo | Vigo | Pontevedra
21 de decembro | Capón | Vilalba | Lugo

Traído desde "http://gl.wikipedia.org../../../f/e/s/Festa_gastron%C3%B3mica.html"

Categorías: Festas e romarías galegas | Listas de gastronomía

##### Views

- Artigo
- Discusión
- Revisión actual

##### Procura